cyanic-selkie/wikianc huggingface dataset:
Henry R. Porter
Lettere jierren
Yn lettere jierren reizge Porter de wrâld yn 't rûn. Sa makke er yn 1883 in lange reis troch Jeropa, besocht er yn 1891 Kuba en Súd-Amearika, en gied er yn 1892 nei Meksiko-Stêd. Yn 't earstoan beselskippe syn frou him op syn reizen, mar nei't hja op 6 augustus 1888 kommen wie te ferstjerren, sette er syn reizen allinnich fuort. Yn 1903 kaam er op ien fan dy reizen om utens te ferstjerren, yn it Hotel Metropole yn 'e stêd Agra, yn Britsk-Ynje, dêr't er begroeven leit op it Cantonment Begraafplak. Syn frou Charlotte Viets leit yn har berteplak Oberlin, yn Ohio, begroeven, mei njonken har grêf in tinkstien foar har man. Der binne strjitten nei Porter ferneamd yn New York Mills, dêr't er opgroeide, en yn Bismarck, dêr't er it grutste part fan syn folwoeksen libben trochbrocht.
Tsjerke fan de Giseling
De Tsjerke fan de Giseling is in roomsk-katolike tsjerke en in kristlik beafeartsplak yn Jerusalim. De tsjerke stiet net fier fan de Liuwepoarte yn de islamityske wyk fan de âlde stêd en is ûnderdiel fan it Fransiskaner kleaster fan de Giseling, dêr't ek de Feroardielingskapel stiet. It kleaster stiet op de twadde staasje fan de Via Dolorosa.
Georg Wolfgang Carel Duco thoe Schwartzenberg en Hohenlansberg (1813-1891)
Hy troude yn 1848 mei Juliana Agatha barones Rengers, in dochter fan de gûverneur fan Grins. Syn frou en de 3 bern binne allegearre jong ferstoarn. Hy is 10 jier letter op ‘en nij boaske mei Friederike Emilie Schöle (East Fryslân, 1833 - Assen, 1923), de gûvernante fan syn ferstoarne dochterke Henriëtte. Hja krigen 3 bern. Yn 1877 is de húshâlding nei it Gelderske Velp ferhûze en wennen dêr op filla “Urbana”.
Bedwelming
Bedwelming of yntoksikaasje is in tastân wêryn't in minske of bist syn ferstanlik ynsjoch of sels folslein it bewustwêzen ferliest troch tadwaan fan in útwindich middel. Dêrby kin it gean om eat dat dronken, iten, snúfd, azeme, yn 'e bloedbaan ynjektearre of op in oare wize tatsjinne wurdt, itsij troch de persoan yn kwestje sels, itsij troch in oar. Ien fan 'e meast foarkommende foarmen fan bedwelming is dronkenskip, oftewol bedwelming mei alkohol. In oar foarbyld is high of stoned te wêzen troch ynname fan drugs. Ek narkoaze, dat tapast wurdt tsjin 'e pine by yngripende medyske behannelings, is in foarm fan bedwelming.
Henk Hofstede (fakbûnsbestjoerder)
Karriêre
Yn 1995 kaam er út namme fan it CDA yn de Earste Keamer dêr't er wurdfierder sosjale saken wie en teffens dwaande wie mei ekonomyske saken en ûntwikkelingsgearwurking. Yn 2003 ferliet er de Keamer en waard lid fan de ried fan advys fan it UWV. Hofstede waard beneamd ta Ridder yn de Oarder fan de Nederlânske Liuw en Offisier yn de Oarder fan Oranje Nassau.
Tekener
In tekener is ien dy't (foar syn berop) tekenet. Dit kin in byldzjend keunstner, in yllustrator, in technysk tekener of in kartograaf wêze.
Madagascar (franchise)
All Hail King Julien: New Year's Eve Countdown
All Hail King Julien: New Year's Eve Countdown is in koarte film mei in spyldoer fan 3 minuten, dy't basearre is op 'e tillefyzjesearje All Hail King Julien. It filmke, dat op 26 desimber 2017 fia streamingstsjinst Netflix útbrocht waard, lit sjen hoe't âld en nij troch de bisten op Madagaskar fierd wurdt.
All Hail King Julien: Happy Birthday to You!
All Hail King Julien: Happy Birthday to You! is in koarte film mei in spyldoer fan 1 minút, dy't ek wer basearre is op 'e tillefyzjesearje All Hail King Julien. Dit filmke waard op 14 septimber 2017 fia Netflix publisearre, en lit sjen hoe't kening Julien de ringsturtmaky feestfiert foar de jierdei fan 'e sjogger (en ek foar himsels).
Madagascar Live! Operation: Vacation
''Madagascar Live! Operation: Vacation'' wie in live-teätershow fan 20 minuten mei yn 'e haadrollen Alex de liuw, Gloria it nylhoars, kening Julien, Mort de mûsmaky en de pinguïns. Se waarden begelaat troch dûnsers en sjongers. De show wie fan 2013 oant jannewaris 2015 te sjen yn it iepenbier akwarium SeaWorld yn San Diego en fan 2013 oant septimber 2015 yn 'e Busch Gardens yn Tampa.
Misdiefilm
Heroic bloodshed
Heroic bloodshed (Ingelsk foar "heldhaftich bloedferjitten") is in tige gewelddiedich Hongkongsk subsjenre fan 'e misdiefilm dêr't regisseurs John Woo en Ringo Lam yn 'e 1980-er jierren de grûnslach foar leine mei harren films A Better Tomorrow (1986), resp. City on Fire (1987). Eleminten fan 'e heroic bloodshed sjocht men tsjintwurdich ek yn Hollywoodfilms fan regisseurs as Woo en Quentin Tarantino.
Misdieskriller
De misdieskriller of misdiethriller is in skrillerfilm wêryn't de wichtichste personaazjes belutsen binne by misdie, itsij as dieder, itsij as bestrider, itsij as slachtoffer, hoewol't dat lêste net faak foarkomt. De klam leit by dit subsjenre op dramatyk en ûndersyk. As der tefolle aksje yn sit, wurdt it al gau in aksjemisdiefilm. Foarbylden fan misdieskrillers binne Witness (1985), The Silence of the Lambs (1991), Seven (1995), Running Scared (2006), Untraceable (2008), en The Call (2013).
Radboud Universiteit Nimwegen
Namme en wapen
It wapen fan de universiteit waard ûntwurpen, doe't de universiteit stifte waard, troch de smidderij fan de famylje Brom út Utert. It ûnderste part fertsjintwurdiget de Roomsk-Katolike Tsjerke yn Nederlân. De do yn it boppeste part is it symboal fan de Hillige Geast. Op it skyld stiet de Rykskroan fan it Hillige Roomske Ryk, om't Nimwegen ien fan de wenplakken fan keizer Karel de Grutte wie. Under it wapen stiet it biedwurd In Dei Nomine Feliciter, dat betsjut "Dat we lokkich wêze meie yn de namme fan God".
Skiednis
Ferskate kearen waard der besocht en rjochtsje fannijs in universiteit op yn Nimwegen. Yn 1923 waard de Radboud Universiteit oprjochte as de Katolike Universiteit Nimwegen troch de Sint-Radboudstifting, dy't bestie út in groep biskoppen dy't stribben nei lykweardigens fan roomsk-katolike wittenskippers yn Nederlân. Om dy tiid hinne hiene Nederlânske katoliken gjin hege posysjes yn oerheids- en wittenskipsynstellings. It stiftsjen fan in universiteit waard sjoen as in stap yn dy rjochting. Titus Brandsma wie ien fan de oprjochters en waard heechlearaar oan de universiteit. Yn kollezjejier 1932/33 wie er rektor magnifikus.
Tredde Herfoarme Tsjerke fan Holland
De Tredde Herfoarme Tsjerke fan Holland (Ingelsk: Third Reformed Church of Holland) is in tsjerkegebou oan de 111 W. 13th Street yn Holland yn de Amearikaanske steat Michigan. De tsjerke waard boud yn 1874 en yn 1971 tafoege oan it National Register of Historic Places.
Radboud Universiteit Nimwegen
Skiednis
thumb|Bylden út 1955 fan de earste wittenskiplike promoasje fan de yn 1951 iepene medyske fakulteit Nei de befrijing fan Nimwegen waard de universiteit yn maart 1945 wer fuortset. Om't in soad gebouwen fan de universiteit skansearre waarden troch bombardeminten yn de kriich, wie der ferlet fan nije hûsfêsting. Yn 1951 ferhuze de fakulteit fan de genêskunde nei it lângoed Heijendaal yn it suden fan de stêd. Al rillegau bemachtige de universiteit mear grûn dêrnjonken foar de oare fakulteiten. Yn 1988 wiene alle fakulteiten op de nije kampus yn Heijendaal. Sûnt de ein fan de kriich naam it tal studinten ta fan 3.000 yn 1960 oant 15.000 yn 1980. Yn oktober 2019 wiene der 22.976 studinten ynskreaun, dêrt' 10,6% ynternasjonale studinten fan wiene.
Helminthosporium solani
Syktesyklus
It is in net-folmakke skimmel en syn teleomorf is net beskreaun. Sykteferskynsels komme foar op knollen, mar net op ranken (wynstokken) of woartels, en binne beheind ta de periderm, gearstald út phellem, phelloderm en kortikaalkortikale lagen dy’t de epidermis fan de knol ferfange. Sjoch de paragraaf hjirûnder om it foarkommen en de earnst fan ferskillende fazen fan de hjir neamde libbenssyklus te begripen.
Gasthear wjerstân
Ynterspesifike krusings tusken wylde Solanum sp. binne brûkt om de syktewjerstân yn kultivars tsjin S. tuberosum te ferheegjen. Genen út de wylde knoldragende soarten Solanum demissum, Solanum chacoense en Solanum aculae, dy’t in lege spoarulaasje fan H. solani hawwe, binne yn de eftergrûn fan guon Kanadeeske ierdappelkultivars opnommen. Dizze ynterspesifike krusings en sekuere seleksjes wurde op resistinsje tsjin ferskillende sykten neisjoen, wêrûnder sulverskurft. Der binne lykwols oan no ta noch gjin sulverskurftresistinte kultivars fan Solanum tuberosum identifisearre. Der is brek oan rapporten fan sulverskruftresistinte ierdappelkultivars.
Jankton Sû Yndianereservaat
Algemien
It Jankton Sû Reservaat leit oan 'e noardigge fan 'e rivier de Missoury, dy't dêr de grins mei Nebraska foarmet, yn Charles Mix County. It is it op ien nei grutste reservaat dat hielendal yn ien county leit (nei it Osadzje Yndianereservaat). Neffens offisjele gegevens fan 'e Amerikaanske folkstelling fan 2010 wennen der doe krapoan 6.500 minsken yn it reservaat, dat goed 1.700 km² beslacht. It haadplak, dêr't sawol it haadkertier fan 'e stamme as it agintskip fan it Buro fan Yndiaanske Saken (BIA) fêstige binne, is Marty, mar it grutste plak fan it reservaat is it stedsje Wagner. De fjouwer oare wenkearnen binne: Dante, Lake Andes, Pickstown en Ravinia.
Fokker 70
Feitlik wie de earste Fokker 70 in 'trochseage' Fokker 100. By it twadde prototype fan de F100, de PH-MKC, waarden twa seksjes fan it fleantúch fuorthelle, sadat er fjouwer meter koarter waard. Dat tastel hie trije frachtdoarren, ien mear as de reguliere Fokker 70.
Noardwestsemityske talen
Underferdieling
De Noardwestsemityske talen kinne ûnderferdield wurde yn 'e Arameeske talen en de Kanaänityske talen. It Samalysk en de ûnbekende taal fan 'e Deir Alla-ynskripsje binne identifisearre as talen dy't bûten it eigentlike Arameesk falle, mar dêr wol in protte oerienkomsten mei fertoane. Se kinne dêrom mooglik mei it Arameesk yn in 'Aramoïde taalgroep' pleatst wurde.
Bob de Lange
thumb|180px|Bob de Lange (1971) thumb|180px|Bob de Lange yn Q & Q Jacob Bernard (Bob) de Lange (Rotterdam, 27 oktober 1916 - Laren, 27 desimber 1978) wie in Nederlânsk akteur en regisseur.
Nei syn rol yn De stille kracht spile De Lange yn in oare ferfilming fan in boek fan in Couperus: Van oude mensen, de dingen die voorbijgaan. De Lange syn lêste rollen wiene dy fan Dick Laan yn de film Pinkeltje (1978) en dirigint yn Erik of het klein insektenboek (1979).
Priis (ûnderskieding)
In priis is in ûnderskieding dy't men kriget foar in beskate prestaasje. Faak giet it der dêrby om wa't de bêste, fluchste of sterkste yn 'e iene of oare aktiviteit is, mar prizen wurde ek wol ferjûn foar oarsoartige prestaasjes. Dejinge dy't in priis takend kriget, wurdt ornaris oantsjut as de (priis)winner. As it om in sportwedstryd giet, kin ek sprutsen wurde fan in kampioen. Faak omfiemet in priis in taastber symboal fan 'e oerwinning, lykas in medalje, in beker, in krâns of in oarkunde. Faak is der oan in priis njonken it ymmateriële prestiizje en it taastbere bewiis boppedat in beskaat jildbedrach ferbûn.
Pierre Woodman
Foar Private
Yn 1992 waard er troch de Sweedske pornografyske filmstudio Private oannommen, yn 't earstoan inkeld as pornoakteur, mar fan 1993 ôf ek as regisseur. Neitiid joech er al rillegau syn aktearwurk deroan om him op it regissearjen ta te lizzen. Hy wie noch gauris as pornoakteur aktyf, mar allinnich mar mear yn it ferlingde fan syn regisseurskip. Neffens de Internet Adult Film Database (IAFD) hat er sûnt 1992 yn 154 pornografyske films aktearre, wylst er as regisseur likernôch 300 pornofilms makke, mear as 2.000 pornografyske sênes draaid en sa'n 1.500 pornografyske fotorapportaazjes dien hat. Underwilens hied er de skûlnamme Pierre Woodman oannommen. "Woodman" is in feringelsking fan 'e bynamme dy't er as opslûpen jonge hie, mei't er goed wie yn it beklimmen fan beammen. Hy wie him folslein ûnbewust fan 'e dûbele betsjutting dy't it wurd "wood" yn it Ingelsk (of alteast yn it Amerikaansk-Ingelsk) hat (dêr't it behalven "hout" en "bosk" ek "ereksje" betsjut), en moast dêr by syn earste besyk oan Las Vegas, yn 1995, op wiisd wurde troch de Amerikaanske pornoaktrise Jenna Jameson.
Mei syn iere regissearwurk, meast fan ôfleverings fan it fideomagazine Private Magazine, makke Woodman safolle yndruk, dat de baas fan Private, Berth Milton jr., him almar gruttere projekten taskode, lykas de films The Golden Triangle 1 en 2, dy't yn 1994 yn Tailân opnommen waarden. Ferskate megaproduksjes (alteast foar pornografyske begripen) folgen, mei de The Pyramid-trilogy, dy't mei in budget fan $1,2 miljoen yn 1996 foar in diel temûk yn Egypte opnommen waard (dêr't pornografy strang ferbean is), en de Tatiana-trilogy, dy't yn 1997 en 1998 mei in budget fan $600.000 yn Hongarije draaid waard. Oare grutte produksjes dy't Woodman foar Private makke, wiene The Gigolo diel 1 en 2 (1995); de The Tower-trilogy (1995); de yn Súd-Afrika opnommen films Cape Town 1 en 2 en Kruger Park (1996); Sweet Baby diel 1 en 2 (1996/1997); The Fugitive diel 1 en 2 (1997); That'$ Life diel 1 en 2 (1998); Fatal Orchid diel 1 en 2 (1998); Indecency diel 1 en 2 (1998); Domestic Affairs (1999); en de trilogy Riviera (2000/2001), wêrfoar't er in budget fan $450.000 ta syn foldwaan hie.
De Castings X-rige
Yn 1997 sette Woodman fierders útein mei syn Castings X-rige. Dat binne opnamen dy't sabeare de alderearste audysjes sjen litte dy't pornoaktrises yn 'e dop by Woodman dogge. De rige waard fan 1997 oant 2003 útbrocht troch Private ûnder namme Private Castings X, en dêrnei troch de Amerikaanske studio Hustler Video as de Hustler Casting Couch-searje. Fan 2008 ôf produsearre Woodman nije dielen fia syn eigen produksjemaatskippij Woodman Entertainment. Woodman sels hâldt stiiffêst fol dat it allegear orizjineel materiaal is, en dat er al yn 1992 begûn is om audysjes op te nimmen. Hy beweart dat er dat yn it begjin poer die om't er benaud wie beskuldige te wurden fan seksuële oantaasting, fral nei't de Amerikaanske bokser Mike Tyson feroardiele wie foar ferkrêfting yn in motel yn Indianapolis. Letter soe dan it lumineuze idee by him opkommen wêze om al dy fideo's dy't blykber yn syn garaazje of by him op 'e souder leine te stofgarjen, as realitypornografy fan it casting couch-subsjenre op 'e merk te bringen. Net ien kin bewize dat it net sa gien is as dat er seit, mar de measte insiders yn 'e pornoyndustry liket it in bytsje té tafallich, en oer it algemien giet men derfan út dat it hjir giet om yn sêne set materiaal. Hoe dan ek, de Castings X-searje wie in grut súkses, en groeide út ta de bêst ferkeapjende pornografyske filmrige fan 'e wrâld.
Mainstream-karriêre
Njonken syn karriêre yn 'e pornografy is Woodman ek noch altiten wurksum as moadefotograaf, en docht er fotorapportaazjes foar renommearre tydskriften, lykas Vogue en Blast. Troch syn audysjes hat er yn it ferline net inkeld nij talint foar syn pornofilms ûntdutsen, mar ek nije fotomodellen en mannekêns, dy't gauris kontrakten tekene hawwe by grutte modelleburo's, lykas Alla Krivotsjejeva by Elite. Fierders hat Woodman ek as mainstream-akteur wurke. Sa spile er himsels yn 'e Spaanske spylfilm Yo Puta, njonken Hollywood-aktrises Denise Richards en Daryl Hannah. Yn 2009 makke de Amerikaanske stjoerder HBO in 52 minuten duorjende dokumintêre oer Woodman syn libben, The Pierre Woodman Story.
Priveelibben
Woodman hat trije kear troud west, en is de heit fan twa bern, wêrûnder de Frânske skriuwster Alexandra Geyser. Op 12 july 1996 troude er mei de (troch himsels ûntdutsen) Letske pornoaktrise Tania Russof. Yn 2000 skieden hja op freonskiplike termen. Sûnt 2002 wennet Woodman gear mei it fotomodel Sophie Paris.
Jos Bergman
De skilder Bergman is ferneamd wurden mei syn lânskippen. Yn de dokumintêre De Ridder en de Fakir (1999) fan Paul Versteegen dy't er mei rie en die bystie, sjocht Bergman werom op syn tiid as Sindala en lit er syn skilderijen sjen.
Jos Bergman hat twa bern: Juliëtte (1964) en Ralph (1966).
Sexploitationfilm
Skaaimerken
Sexploitationfilms ferskille fan pornofilms, trochdat der wol neakenens mar gjin pornografy toand wurdt. Ek beskikke sexploitationfilm mear oer in ferhaal as de measte pornofilms, dêr't it ferhaal inkeld tsjinnet om fan sekssêne nei sekssêne te kommen. Sexploitationfilms karakterisearje har faak troch seksy klaaide froulju, topless froulju en nudisme. Dêrmei rjochtet it sjenre him sa goed as allinnich op it manlike publyk. Genitaliën en seksuele penetraasje binne, yn tsjinstelling ta hoe't it der by hurde pornografy om en ta giet, net te sjen.
Jongereinfilm
In jongereinfilm of jeugdfilm is in filmsjenre: in film foar bern en/of jongerein.
Floruit
Floruit (útspr.: ['floruit], likernôch: "florûyt"), is in Latynske term dy't "hy bloeide" of "hy florearre" betsjut. Dizze oantsjutting wurdt, faak yn 'e foarm fan 'e ôfkoarting fl. of, seldsumer, flor., brûkt om in perioade of in tiid oan te jaan wêrfan't men mei wissichheid sizze kin dat de persoan yn kwestje doe aktyf of alteast yn libben wie. Dat is benammen ynteressant foar persoanen út 'e Midsiuwen of noch eardere tiidrekken, dêr't faak gjin berte- en/of stjerdatum fan bekend is. De wize fan brûken is dan sa: Jan Klazes (fl. 1229-1242).
Oklahoma! (film út 1955)
Oklahoma! is in Amerikaanske histoaryske romantyske Technicolor-filmmusical út 1955 ûnder rezjy fan Fred Zinnemann, mei yn 'e haadrollen Gordon MacRae en Shirley Jones. De film waard basearre op 'e teätermusical út 1943 mei deselde namme fan Richard Rodgers en Oscar Hammerstein II. It ferhaal spilet yn 1907 yn wat dat jiers de Amerikaanske steat Oklahoma wurde sil, en giet oer it boerefamke Laurey, dat it hof makke wurdt troch twa manlju, de sympatike cowboy Curly McLain en de sinistere boere-arbeider Jud Fry. Yn in sekundêre ferhaalline moat Laurey har naïve kammeraatske Ado Annie kieze tusken de ûnnoazele cowboy Will Parker en de ûnwillige Perzyske keapman Ali Hakim. Op 'e eftergrûn spilet it stribjen fan it organisearre territoarium om 'e status fan steat te bemachtigjen en it konflikt tusken bouboeren en feehâlders. Oklahoma! waard tige goed ûntfongen troch de filmkritisy en wûn twa Oscars, hoewol't de film yn 'e bioskopen bûten Noard-Amearika flopte.
Opnamen
Hoewol't it de bedoeling west hie dat Oklahoma! filme wurde soe yn 'e steat út 'e titel, waard úteinlik oars besletten, nei't it skynt om't de produsinten fûnen dat alle jaknikkers yn Oklahoma de bûtendoarsênes bedjerre soene troch hoarizonfersmoarging. Sadwaande fûn it meastepart fan 'e opnamen eins plak yn Nogales, yn 'e steat Arizona. De sêne mei de ikker mei stynske weet út it iepeningsnûmer en teffens de reprize fan The Surrey with the Fringe on Top waarden filme op 'e Canoa Ranch yn Green Valley (Arizona), wylst it treinstasjon dat brûkt waard foar it Kansas City-sjong- en dûnsnûmer yn Elgin (Arizona) stie. Binnendoarsênes en soundstagewurk waarden opnommen yn 'e MGM Studios yn Culver City (Kalifornje).
Nouvelle vague (film)
Se hiene gjin filmoplieding hân mar sieten yn filmklups dêr’t se Hollywood-films yn analisearren en sochten nei manieren om it oars te dwaan. Dizze regisseurs woene fan de Hollywoodklisjees ôfstappe. Se neamden Hollywood de dreamfabryk. De films fan Hollywood diene alles der oan om de sjogger leauwe te litten dat it echt wie. Sa is de montaazje fan in Hollywood-film kontinu en dêr wiene se tsjin. Jierren letter waard de nije styl nouvelle vague neamd. Der moast by foarkar foldien wurde oan de folgjende regels:
Nancy Reagan
Trouwen en priveelibben
Yn 1949 kaam Davis yn 'e kunde mei akteur en fakbûnslieder Ronald Reagan, doe't bliken die dat se by fersin op in swarte list bedarre wie fan lju mei kommunistyske sympatyen, sadat se yn Hollywood gjin wurk mear krije koe (se wie betize mei in oare aktrise, dy't krektlyk fan Nancy Davis hiet). Om dat misferstân op te klearjen, naam se kontakt op mei Reagan, dy't doedestiden de foarsitter wie fan it Screen Actors Guild ("Filmakteursgilde"; SAG), it tige ynfloedrike fakbûn fan Amerikaanske filmakteurs. Reagan hie fan 1940 oant 1948 earder troud west mei de aktrise Jane Wyman, en hie út dat houlik in biologyske dochter en in oannommen soan, Maureen (1941-2001) en Michael (1945). Davis en Reagan trouden op 4 maart 1952 te Los Angeles, en krigen sels noch twa bern, Patti (1952) en Ron (1958). Nei't it skynt beholden Davis en Reagan altiten in yntime relaasje; sy neamde him "Ronnie", en hy har "Mommy". Mei har bern hie se lang sa'n goede relaasje net; se wie geregeldwei deilis mei sawol har styfbern as har biologyske bern, en fral mei har dochter Patti hie se in stoarmige relaasje, mei't dy it konservatisme fan har âldelju oan kant smiet en ferskate anty-Reagan-boeken skreau.
First lady fan 'e Feriene Steaten
Fierdere kontroverse ûntstie doe't yn 1988 oan it ljocht kaam dat Davis in astrolooch om rie frege hie oangeande de yndieling fan Reagan syn wurkskema nei't er yn 1981 ferwûne rekke wie by in moardoanslach. Se ûntwurp in papierren skema dêr't dagen en oeren op ynkleure wiene om oan te jaan hokker dêrfan oft optimaal wêze soene foar de feilichheid en it súkses fan 'e presidint. Reagan syn sjef fan 'e stêf fan it Wite Hûs, Donald Regan, rekke sa frustrearre troch dy gong fan saken dat der grutte wriuwing tusken him en Davis ûntstie. Dat eskalearre doe't it Iran-Kontra-skandaal oan it ljocht kaam, en Davis, dy't fûn dat it oanbliuwen fan Regan it oansjen fan har man skea tabrocht, der by him op oanstie om op te stappen. Yn in tillefoanpetear tusken harren beiden, yn 1987, waard Regan sa opsternaat dat er de hoarn derop smiet. Neffens Wite-Hûskorrespondint Sam Donaldson, fan 'e stjoerder ABC, easke en krige de presidint, doe't dat him trochdien waard, Regan syn ûntslach. (It wie Regan dy't yn syn yn 1988 publisearre memoires Davis har gedoente mei de astrolooch foar it earst nei bûten ta brocht.)
In oarenien dêr't Davis mei koe as hûnen en katten, wie Raïsa Gorbatsjov, de frou fan Sovjet-lieder Michael Gorbatsjov. Hoewol't harren mannen miskien net inoars bêste freonen wiene, ûntstie der meitiid dochs in bân fan wjerssidich respekt. Dat wie net it gefal tusken Davis en Raïsa Gorbatsjov, al waard soks nei bûten ta fansels ûnder it flierkleed fage. De beide froulju dronken yn 'e regel tee, en besprieken de ferskillen tusken de Feriene Steaten en de Sovjet-Uny. Doe't de Gorbatsjovs yn 1987 foar it earst Amearika besochten, ergere Raïsa Davis mei "preken" (of miskien gewoan útlis) oer in breed skala oan ûnderwerpen, útinoar rinnend fan arsjitektuer oant sosjalisme. left|thumb|200px|Nancy Davis Reagan mei [[first lady Michelle Obama, yn 2009.]]
Ferstjerren
Nancy Davis Reagan ferstoar op 6 maart 2016 yn 'e âlderdom fan 94 jier yn har hûs yn 'e Los Anzjelynske wyk Bel Air oan hertfalen. Har begraffenis waard holden op 11 maart 2016, yn 'e Ronald Reagan Presidential Library yn Simi Valley, dêr't se njonken har man silger beïerdige waard.
Kadar
Net folslein itselde, mar der wol mei te fergelykjen, is yn it kristendom de Foarsjennichheid fan God.
List fan planetoïden 74401-74500
Dit is in list fan planetoïden 74401-74500.
Rotten Tomatoes
Rotten Tomatoes is in Amerikaanske webside dy't resinsjes fan films en tillefyzjeprogramma's sammelet en op basis dêrfan dyselde films en tillefyzjeprogramma's beoardielet. De online-database fan it bedriuw is fergees tagonklik; Rotten Tomatoes bestiet fan 'e reklame dy't troch oare bedriuwen op 'e webside makke wurdt. De namme is Ingelsk foar "rottige tomaten", in ferwizing nei de tiid dat it publyk noch mei rotsjende griente en fruit smiet as in toanielfoarstelling ôffoel. Rotten Tomatoes ûntstie yn 1998 en hat him ûntjûn ta in ynfloedrike faktor yn 'e Amerikaanske filmyndustry, mei eltse moanne 26 miljoen unike besikers wrâldwiid, wêrfan 14,4 miljoen út 'e Feriene Steaten.
Human. :II: Nature.
'''Human. :II: Nature.''' is it njoggende studio-album fan Nightwish. It album waard opnommen tusken augustus en oktober 2019 yn studios yn Finlân, en waard yn 'e maitiid fan 2020 op 10 april útbrocht. It is it lêste album mei bassist en sjonger Marko Hietala en de earste mei Kai Hahto as offisjeel bandlid.
Undertitel
In bekend foarbyld fan in ûndertitel út 'e literatuer is it opskrift fan 'e horrorroman Frankenstein; or, The Modern Prometheus, fan Mary Shelley. Dêrby joech de skriuwster in hint oer de ynhâld fan it boek troch yn 'e ûndertitel te ferwizen nei de titaan Prometeus út 'e Grykske mytology. In foarbyld út 'e filmyndustry is de science fiction-film Star Trek II: The Wrath of Khan. Dêrby jout de eigentlike titel dus inkeld oan dat it de twadde film út 'e filmrige fan Star Trek is, en omfettet de ûndertitel, The Wrath of Khan ("De Grime fan Khan"), de eigentlike namme fan 'e film.
Doktoraat
In doktoraat is de heechste graad dy't men oan in universiteit behelje kin. De drager fan in doktoraat is in doktor (as predikaat faak ôfkoarte ta 'dr.'). Men kriget in doktoraat troch te promovearjen op in beskaat proefskrift (of dissertaasje), in wittenskiplik non-fiksjewurk dat men oer in ûnderwerp skriuwe moat oangeande de stúdzje dêr't men yn promovearje wol. It skriuwen fan sa'n proefskrift folget op it dwaan fan wittenskiplik ûndersyk nei it ûnderwerp dêr't men faak yn oerlis mei jins stúdzjebegelieder(s) foar keazen hat, en dat yn 'e praktyk 4-6 jier yn beslach nimt. Dêrnei kin mei it eigentlike skriuwwurk faak ek noch ferskate jierren muoid wêze. Gauris wurde doktoraal-kandidaten foar de perioade fan it skriuwen fan it proefskrift fia in arbeidskontrakt of stúdzjebeurs oansteld as assistint oan 'e universiteit.
Ostfreeske Taal
De feriening Oostfreeske Taal - Vereen för oostfreeske Spraak un Kultur i.V. (Eastfryske taal - feriening foar Eastfryske sprake en kultuer) is in feriening dy't him ynset foar it befoarderjen en fuortsterkjen fan it Eastfrysk Plat. De feriening hat syn sit yn Auwerk. Foarsitter is sûnt 2016 Hans Freede út Ulbargen. De feriening waard yn 1990 oprjochte en hat hjoed-de-dei likernôch 1000 leden.
Jan Mens
Libben
Benei alle romans fan Mens spylje yn Amsterdam, de stêd dêr't ferknotte oan wie, en beskriuwe it libben fan de 'gewoane man'
Völlenerfehn
Hjoed-de-dei
Völlenerfehn hat in tsjerke fan de evangelysk-lutherske mienskip, en heart ta de tsjerkegemeente fan Völlen. Fierder stiet der in wynmûne út 1813. It doarp hat in legere skoalle mei in sporthal. Fierder is der in fuotbal- en tennisfjild en in brânwachtkazerne.
Swarte Moanne
Libben
De rest fan syn libben brocht Swarte Moanne troch yn it Cheyenne River Yndianereservaat, dêr't er oan 'e Cherry Creek wenne. Hy ferstoar op 1 maart 1893 yn 'e âlderdom fan 72 jier.
Isabel Sarli
thumb|250px|Isabel Sarli mei har dochter (2008) Hilda Isabel Gorrindo Sarli (Concordia, 9 july 1935 - Buenos Aires, 25 juny 2019), bynamme Coca, is in earder Argentynsk aktrise en glamour model, ferneamd fan har sexploitation films. Sarli makke oeral yn de wrâld in protte yndruk. Se wurdt beskôge as in kultuerikoan en typysk sekssymboal yn har heitelân.
Misdie
In misdie of misdied is in algemiene term foar it brekken fan 'e wet. As men dêrby trappearre wurdt, kin dat liede ta jins arrestaasje troch de plysje en jins feroardieling troch in rjochter. Immen dy't in misdie begiet is in misdiediger of in krimineel (fan it Latynske criminalis, in ferbûging fan crimen, "misdie"). De term 'misdie' kin rom definiëarre wurde as in strafber feit of in delikt, mar ferskilt fan lân ta lân justjes yn 'e presize betsjutting. Hoewol't 'misdie' gauris trochinoar helle wurdt mei 'misdriuw', is dat lêste yn it Nederlânske strafrjocht eins spesifyk in relatyf swier strafber feit. Yn Nederlân wurdt 'misdie' sûnt 1886 net mear as juridyske term brûkt, mar yn bygelyks Belgje is dat noch wol it gefal. De term 'de misdie' wurdt fierders ek as synonym foar kriminaliteit brûkt. De tûke fan 'e wittenskip dy't ûndersyk nei misdieden en misdiedigers docht, is de kriminology.
Bloedbad
In bloedbad, slachting of slachtpartij is de moard op in stikmannich persoanen tagelyk, wêrby't de slachtoffers almeast ûnskuldige boargers binne of yn elts gefal lju dy't net bewapene binne en/of dy't harsels net ferdigenje kinne. Neffens in definysje fan it begryp 'bloedbad' (matanza) dy't yn Gûatemala troch de oerheid hantearre wurdt, giet it om 'e moard op fiif of mear persoanen. Dêrmei is in bloedbad in foarm fan massamoard. Sa'n misdie kin begien wurde troch ien inkeld yndividu, mar ek troch in groep lju, in organisaasje (bgl. in ôfdieling fan in leger of in terroristysk netwurk), en teffens kin der opdracht ta jûn wêze troch it regear fan in steat.
Slein-troch-de-Ree
Letter krewearjen
Under de Dakota-Oarloch fan 1862 stjoerde Slein-troch-de-Ree syn krigers om blanke kolonisten te beskermjen tsjin 'e plonderjende Eastlike Dakota, mar likegoed waarden neitiid ek de restearjende Westlike Dakota út Minnesota ferdreaun. Slein-troch-de-Ree reizge yn 1865 op 'e nij nei Washington ta, om te tsjûgjen by de harksittings fan 'e Kommisje-Doolittle, dy't fraude ûnder Yndiaanske aginten ûndersocht. Hy fertelde de kommisje dat hast alle aginten it foar de moade hiene om in diel fan 'e jierjilden en it replik guod dat foar de Yndianen bestimd wie, efteroer te drukken. Ek rapportearre er dat Yndianen bûten de ôfspraken om twongen waarden om it iten dêr't se rjocht op hiene, te beteljen út har jierjilden, wylst de aginten der fergees fan ieten. Fierders beklage er him deroer dat Amerikaanske ofsieren en soldaten it normaal lieken te finen om seksuële geunsten ôf te twingen fan Yndiaanske froulju, wat teffens seksueel oerdraachbere sykten ûnder de Yndianen yntrodusearre hie.
Völlenerkönigsfehn
Skiednis
Völlenerkönigsfehn waard yn it begjin fan de njoggentjinde iuw as in feankoloanje út Völlenerfehn wei stifte waard. Völlenerfehn waard op syn bar út Völlen wei stifte.
Untjouwing doarpsnamme
De hjoeddeistige namme is ôflaat fan de kolonisaasje op it feangebiet dat oan de kroan (fan it Keninkryk Hannover) behearde.
Yn it Eastfrysk Plat hat it doarp noch hieltyd de bynamme Hunstērt (hûnesturt).
Dardanellen
Nammen
Yn 'e Aldheid stie de seestrjitte bekend as de Hellespont (fan it Grykske Ἑλλήσποντος, Hellēspontos, "See fan Helle"). Dy namme kaam fan in ferhaal út 'e Grykske mytology dat hawwe wol dat Helle, de dochter fan Atamas, der ferdronken wie. De hjoeddeistige namme 'Dardanellen' is eins in ferkoarte foarm fan "Strjitte fan 'e Dardanellen", en ferwiist nei twa kastielen dy't yn 'e Midsiuwen troch it Osmaanske Ryk oan wjerskanten fan 'e seestrjitte boud waarden. Dy kastielen waarden tegearre 'de Dardanellen' neamd, wierskynlik nei Dardanus, in stêd dy't yn 'e Aldheid op 'e Aziatyske igge fan 'e seestrjitte lei en dy't sels wer ferneamd wie nei Dardanus, de soan fan 'e Grykske god Seus en de pleiade Elektra. De Turkske namme, Çanakkale Boğazı, betsjut "Strjitte fan Çanakkale", en ferwiist nei de moderne stêd Çanakkale, dy't ek op 'e Aziatyske igge leit.
Tsjerke fan Suurhusen
Ynrjochting
Ut de boutiid fan de tsjerke datearje in doopfont fan Bentheimer sânstien en twa trapezefoarmige grêfplaten. De preekstoel is 17e-iuwsk. Yn de kroanluchters hingje noch kearsen. It oerwurk datearret fan 1924. thumb|250px|left|Oargel
Grand Traverse Yndianereservaat
It Grand Traverse Yndianereservaat (Ingelsk: Grand Traverse Indian Reservation) is in reservaat fan 'e nau besibbe Algonkwynske Odjibwe- en Ottawa-folken. It leit yn 'e Amerikaanske steat Michigan, oan 'e kust fan 'e Michiganmar, en omfettet ferskate kasino's. It bestiet út ferskate losse perselen lân en waard yn 1980 stifte foar de federaal erkende Grand Traverse Troep fan Ottawa en Tsjippewa Yndianen fan Michigan (Grand Traverse Band of Ottawa and Chippewa Indians of Michigan). It haadplak is Peshawbestown.
Etymology
De namme Grand Traverse is fan Frânsk komôf. Grand betsjut "grut", en in traverse is in "oerstekplak" of in "furde" troch in rivier of beek.
Demografy
Neffens offisjele gegevens fan 'e Amerikaanske folktelling fan 2000 wennen der doe 545 minsken yn it reservaat, wêrfan't 436 (of 80%) fan Yndiaansk etnysk komôf wiene. Fan 'e oare leden fan 'e Grand Traverse Troep wennen der 1.174 deunby it reservaat, yn it seis countys tellende tsjinstgebiet fan 'e stamme-organisaasje. Mei-inoar komt dat út op 40,4% fan 'e leden. De restearjende 59,6% fan 'e leden fan 'e Grand Traverse Troep wennet om utens, yn oare dielen fan 'e Feriene Steaten.
Guillaume Farel
Libben en wurk
Fanôf 1532 wie Farel aktyf yn Sjenêve. Yn jannewaris 1534 ferdigene Farel de grifformearde lear foar de ried sa suksesfol, dat de ried fan de stêd yn augustus 1535 de reformaasje oannaam. Fan grut belang foar de reformaasje fan Sjenêve wie dat Farel yn 1536 de trochreizgjende Kalvyn oertsjûgje koe om yn de stêd te bliuwen. Yn oktober 1536 naam er diel oan it dispút fan Lausanne, dêr't neitiid ek de reformaasje ynfierd waard.
Kollega
In kollega is immen mei wa't men gearwurket om in beskaat doel te berikken, ornaris tsjin betelling en yn in fêste wurksitewaasje. It wurd kollega komt fan it Latynske collega, dat ôflaat is fan it tiidwurd colligere, mei as betsjutting "gearbringe"; men wurdt dus mei jins kollega's gearbrocht op it wurk. Yn 'e oantsjutting 'kollega' leit winliken besletten dat men fierders net folle mei-inoar te krijen hat. As men famylje faninoar is, of mei-inoar befreone is, sil men nammentlik yn 'e regel net fan 'kollega' sprekke, mar de oare persoan in broer of soan (of hokfoar famyljerelaasje oft it dan ek mar is) of in freon neame. Kollega's wurde yn 'e omgong op in legere triem pleatst, mank de kunde. Yn guon beropsgroepen (yn 't bysûnder by abbekaten en notarissen) neame amtgenoaten inoar fan konfrater (fan it Latynske confrater, letterlik: "mei-broer"), as se net foar deselde organisaasje wurkje.
Kuriostsjerke (Ljouwert)
Skiednis
Yn 2021-2022 is it hiele ynterieur fan de tsjerke renovearre en modernisearre.
Joop Mulder
Ferneamings
De Joop Mulder Plak is in medalje dy't op jierlikse basis útrikt wurdt oan in keunstner dy't ferrassend wurk ûntwikkele hat yn it Skylger lânskip.
Tinker Bell
Peter Pan (1953)
Yn novimber 2009 waard Tinker Bell yn har Disney-ynkarnaasje as it lytste waaksen byldsje ea (14 sm) opnommen yn it waaksenbyldemuseum fan Madame Tussaud. En op 21 septimber 2010 krige Tinker Bell har eigen stjer (de 2.418e) op 'e Hollywood Walk of Fame. Dêrmei wie se noch mar it trettjinde fiktive personaazje ea dat dy ear te'n diel fallen wie.
Peter Pan (2003)
Yn 'e film Peter Pan, út 2003, wie regisseur P.J. Hogan oarspronklik fan doel om in kompjûteranimearre ferzje fan Tinker Bell te brûken. Uteinlik keas er der lykwols foar om 'e rol yn kombinaasje mei special effects spylje te litten troch Ludivine Sagnier, sadat it eflke natuerliker gesichtsútdrukkings krige.
Kamielen
Skaaimerken
Kamielen libje trochinoar 40 oant 50 jier. In folwoeksen eksimplaar hat in skofthichte fan likernôch 1.85 m en in heechste punt, boppe-oan de bulte(n), fan omtrint 2.15 m. Baktryske kamielen weagje 300 oant 1.000 kg en dromedarissen 300 oant 600 kg. De trochsneed snelheid op 'en draaf is foar dromedarissen 40 km/h en foar Baktryske kamielen 27 km/o. Op topsnelheid kinne kamielen koarte einen oant 65 km/o sprinte.
Ferlosserstsjerke (Jeruzalim)
Bou
De tsjerke waard yn neoromaanske styl boud mei in eastlike oriïntaasje. Fan de midsiuwske krúsfarderstsjerke waarden de noch restearjende romaanske boudielen yntegrearre yn de nijbou, lykas it noardlike portaal fan de tsjerke, it eardere haadportaal fan de Santa Maria Latina. De dekoraasje fan dat portaal stamt foar in part noch út de midsiuwen. De okerkleurige kalkstien foar de nije tsjerke wie ôfkomstich út de omkriten fan Jeruzalim.
Feroarings
It alter yn de apsis moast wike foar in nij alter ûnder de krusing. Ek de kantelen om de koepel boppe de fiering waarden ferwidere, mar dan mear omreden fan ynkringend wetter. Yn de oarloggen fan 1948 en 1967 wiene de measte brânskildere ramen ferlern gien. Se waarden ferfongen troch moderne glês-yn-lead ramen fan Anna Andersch-Marcus út Hamburch.
Oergongskalinder foar 1753 (Sweden)
Dit is de oergongskalinder foar 1753 fan Sweden (ynkl. Finlân).
Put fan Nederhorst
De Put ûntstie troch sânwinning foar de oanlis fan de A7 en de brêge oer de Langwarder Wielen. De put wie nei de ôfgraving hast 40 meter djip, mar krige nei it lossen fan slib in djipte fan dik tweintich meter. It wetter wurdt brûkt as fisk- en rekreaasjeplasse. De djippe plasse wurdt geregeld brûkt troch dûkers. Under wetter is in parkoers foar dûkers oanlein. Sa kin ûnder wetter in parkoers folge wurde mei in lyts skipswrek, in boukeet, in flitspeal en in tal platfoarms op djipten fan 6, 10 en 20 meter. Dûkers ha yn it tsjustere wetter in sicht tusken de twa en fiif meter.
Peshawbestown (Michigan)
Hjoeddeistige sitewaasje
De lokale ekonomy driuwt benammen op 'e koark fan it toerisme, en de grutste wurkjouwer is it pleatslike Leelanau Sands Casino, dat eigendom is fan 'e Grand Traverse Troep. Ek it haadkantoar fan 'e stamme is yn Peshawbestown fêstige. Oare besjensweardichheden binne de histoaryske houtene Kateri Tekawitha Catholic Church (de pleatslike roomske tsjerke) en de jierlikse pow-wow dy't de Grand Traverse Troep yn augustus yn Peshawbestown hâldt, mei Yndiaanske iterij, keunst, sporten en dûnsen.
Melodrama
Moderne skiednis
Melodrama as teätersjenre waard populêr yn Frankryk oan de ein fan de achttjinde iuw. Jean-Jacques Rousseau's Pygmalion, mei muzyk fan Horace Coignet wurdt sjoen as in foarrinner fan it melodrama. It waard skreaun yn 1762 en belibbe syn premjêre yn Lyon yn 1770. Goethe naam it oer yn Weimar yn 1772 op muzyk fan Anton Schweitzer.
Yn prinsipe is der net sokksawat as ‘it’ melodrama. Der wiene trije fazes yn har ûntjouwing: it klassyk melodrama (1800 – 1823), it romantysk of sosjaal melodrama (1823 – 1848) en it lettere melodrama (1848 – 1914).
Exodus (Amerikaanske band)
Exodus is in Amerikaanske trashmetalband yn 1979 oprjochte yn Kalifornje mar ûndanks dat se lyk as har tiidgenoaten Metallica, Slayer, Megadeth en Anthrax. it populaire trashmetal spilen wiene hja destiids net sa populêr en suksesfol as dizze fjouwer bands, dy't ek wol de "Big Four" neamt wurde. Yn 1984 kaam it debútalbum "Bonded by Blood" út. Yn 1993 gie de band útinoar nei't it fiifde studio-album "Force of Habit" op in grutte teloarstelling útdraaid wie. Yn de jierren-90 wiene der in pear gruttere reüny optredens, mar pas yn 2001 kaam de band wer definityf by inoar mar foardat se it sechsde album útbringe koene ferstoar sjonger Paul Baloff ûnferwachts ta gefolch fan in beroerte. Pas yn 2004 kaam der wer in studio-album út. Dit album "Tempo of the Damned" is in earbetoan oan de ferstoarne sjonger.
Larry Flynt Publications
Oare tydskriften
Fan 1976 ôf ûntstiene der ferskate susterútjeften fan Hustler. Dat wiene hast allegear tydskriften dy't har taleine op in beskaat ûnderdiel fan 'e bredere merk fan sawol neakenfotografy as pornografy.
Arameeske talen
Aramoïde talen
De Arameeske talen binne de Noardwestsemityske talen dy't ôfstamje fan it Aldarameesk. It Samalysk en de ûnbekende taal fan 'e Deir Alla-ynskripsje binne identifisearre as talen dy't bûten it eigentlike Arameesk falle, mar dêr wol in protte oerienkomsten mei fertoane. Se kinne dêrom mooglik mei it Arameesk yn in 'Aramoïde taalgroep' pleatst wurde.
Nijarameesk
De Nijarameeske talen binne de moderne sprektalen dy't út it Arameesk fuortkommen binne. Dy wurdt opspjalten yn 'e Westarameeske talen en de Eastarameeske talen. Fan 'e Westarameeske talen wurdt inkeld it Westarameesk noch sprutsen yn in pear lytse enklaves yn noardwestlik Syrje. De Eastarameeske talen wurde noch sprutsen yn fersprate enklaves yn eastlik Syrje, súdeastlik Turkije, noardlik Irak, noardwestlik Iraan en Georgje. Troch oarlochsgeweld en religieuze diskriminaasje is it sprekkerstal yn 'e diaspora lykwols grutter as yn it eigentlike heitelân. De grutste noch libbene Arameeske taal is it Arameesk-Assyrysk, dat sprutsen wurdt troch 590.000 oant 830.000 minsken.
Studint
In studint (froulike foarm: studinte), fan it Latynske studens ("jin talizzend op"), is immen dy't in stúdzje folget yn it heger ûnderwiis, d.w.s. oan in universiteit (universitêre oplieding) of hegeskoalle (heger beropsûnderwiis). Yn 'e Feriene Steaten en guon oare Angelsaksyske lannen wurde ek opliedings oan in college ta it heger ûnderwiis rekkene. Studinten foarmje gauris de foarhoede fan maatskiplike fernijing yn in lân. Sadwaande binne studinten faak guon fan 'e earsten dy't yn ferset komme tsjin diktatuer, ûnderdrukking, rasisme, diskriminaasje en oare maatskiplike misstannen.
Theo Thijssen
Biografy
Yn 1921 waard Thijssen betelle bestjoerslid fan it Bond van Nederlandse Onderwijzers, de foarrinner fan de Algemene Onderwijsbond (AOb) fan no. Hy waard redakteur fan de bûnsblêden "De Bode" (oer arbeidsomstannichheden fan de ûnderwizers) en "School en huis" (oer it opbringen fan bern). Yn it lêste blêd wurke er eardere losse sketsen oer Kees út ta it trochrinnend fuljeton "Kees de jongen", dat yn 1923 as boek útkaam. Thijssen hat altyd sein dat Kees de Jongen optocht wie, mar it liket der dochs bot op dat er dingen út syn jonkheid yn it boek ferwurke hat. Thijssen sei dat it autobiografyske In de ochtend van het leven it ienichste wurk wie mei eigen jeugdherinneringen.
Troch de besettin wurkleas wurden, skreau er yn inkelde moannen sy jeugdherinneringen (In de ochtend van het leven). As eks-fakbûnsbestjoerder waard Thijssen nei de Febrewarisstaking fan 1941 troch de Dútser oanholden; hy siet in skoft fêst yn it Hûs fan Bewarring oan de Amstelfeanskewei. Desimmber 1943 krige koar efterelkoar ferskate slimme syktes en stoar er oan de gefolgen fan in breinblieding.
Troansôfstân
Utlis
Yn guon kultueren en maatskippijen, wêrûnder dy fan 'e Benelúks, Súdeast-Aazje en it Japan fan foar de Meiji-restauraasje, wurdt of waard troansôfstân sjoen as in hiel normaal barren, dat helpt om 'e stabiliteit fan 'e monargy en de monargale erfopfolging te waarboargjen troch it oerdragen fan rjochten en plichten oan in jongere generaasje as in monarch te âld en/of krebintich wurdt om syn of har funksje noch nei behearren út te oefenjen. Yn oare kultueren, lykwols, wêrûnder dy fan it Feriene Keninkryk, Monako en de Skandinavyske lannen, wurdt abdikaasje beskôge as in ûnbetamsum fersaakjen fan 'e plichten fan in monarch, dy't inkeld troch de dea opjûn hearre te wurden.
Rodeoclown
Doe't men yn 'e 1920-er jierren foar it bolleriden agressive brachmanen begûn te brûken, krige men ferlet fan immen dy't de bolle ôflate wylst de ôfsmiten bollerider himsels yn feilichheid brocht of troch oaren yn feilichheid brocht waard. De rodeoclown naam doe ek dat nuodlike putsje op him. It gebrûk fan in tûne troch de rodeoclown, om him mei tsjin 'e bolle te beskermjen, begûn yn 1930, en waard betocht troch in clown dy't fan Jasbo Fulkerson hiet.
The Lions of Al-Rassan
Ynhâld
Fernan Belmonte is by kening Ramiro as dy syn heit begroetet, mar Diego, mei syn weardefolle talint, is troch de kening fier fan 'e stêd holden yn it kamp dat se opslein hawwe by itselde doarpke dat in jier earder troch Garcia de Rada en syn mannen oerfallen wie. As dat ferteld wurdt, bringt Ibn Khairan daliks oan it ljocht dat kening Almalik I fan Cartada jierren lyn yn gearwurking mei himsels in kriichsplan opsteld hat foar it gefal dat Fezana ea troch Valledo belegere wurde soe. Om't it doarpke fanwegen beskikberens fan drinkwetter it foar de hân lizzende plak wie om in kamp op te slaan, is doe ornearre dat daliks in útfal út 'e stêd dien wurde moast om dêr it kamp fan 'e fijân te ferwuostgjen. Kening Ramiro set mei it hiele selskip daliks ôf nei it kamp, mar tsjin 'e tiid dat se dêr oankomme hat de oanfal al west en is de fijân fuort. Greve Gonzalez de Rada en frijwol al syn mannen, dy't yn it kamp legere wiene, binne dea, en Diego Belmonte hat mei in striidhammer sa'n huf op 'e holle hân, dat syn plasse brutsen is; de jonge leit dêrtroch op stjerren. Dy nachts ferrjochtet de bline Ishak ben Yonannon op 'e taast en mei help fan syn dochter Jehane en de Valledyske legerdokter Bernart d'Iñigo in operaasje dy't noch nea earder dien is yn 'e skiednis fan 'e minskheid, troch it tebrizele diel fan Diego syn plasse te ferwiderjen, sadat it net mear op 'e harsens drukt. De jonge oerlibbet dat en wurdt neitiid frijwol hielendal wer de âlde.
Bolleriden
Skiednis
It bolleriden hat syn woartels yn de charreada, de Meksikaanske wedstriden oangeande rutersport en feedriuwersfeardichheden. Oarspronklik wie it in fariant fan it bollegefjocht, wêrby't de dielnimmers de bolle letterlik dearieden, mar letter ûntjoech it him ta in dierfreonliker foarm, wêrby't de bolle ienfâldichwei beriden waard oant er ophold mei syn besykjen om 'e ruter ôf te smiten. Tsjin 'e midden fan 'e njoggentjinde iuw wie de charreada tige populêr yn it feehâldersgebiet fan Teksas en Kalifornje, en doe't har dêr fan dy tiid ôf almar mear blanke Amerikaanske kolonisten fêstigen, namen dy it bolleriden oer.
Johann Jakob von Tschudi
Libben en karriêre
Von Tschudi waard yn 1818 berne yn it Switserske Glarus, as telch fan in âlde aadlike famylje. Hy studearre natoerwittenskippen en medisinen oan 'e universiteiten fan Neuchâtel, Leien, Suerich en Parys, en letter yn Berlyn en Würzburg. Yn 1838 reizge er nei Perû, dêr't er fiif jier bleau en ûnderwilens in rike botanyske kolleksje oanlei yn 'e Andes. Yn dy jierren kaam er yn 'e kunde mei Mariano Eduardo de Rivera yn Ustariz, de direkteur fan it Perûviaanske Nasjonaal Museum foar Archeology, Antropology en Skiedkunde, mei wa't er neitiid oan ferskate projekten gearwurke.
Baywatch: Hawaiian Wedding
Plot
Underwilens kriget Neely berjocht fan Jason dat syn broer him opskille hat. De fingerôfdrukken fan "Allison" komme oerien mei dy fan in Judy Radin, dy't yn it ferline yn 'e finzenis sitten hat foar fraude en mishanneling, en dy't likernôch in jier lyn plastyske sjirurgy oan har gesicht dwaan litten hat. Neely siket daliks Mitch op en docht him it nijs troch, mar Mitch wol har net leauwe. As er lykwols nei it plak tagiet dêr't Allison har weromlutsen hat om har houliksûnthjitten te oefenjen, trappearret er har mei in oare man. Dat blykt Sato te wêzen, mei wa't Allison fan it begjin ôf oan al ûnder ien tekken skûle hat. Mitch en Sato reitsje yn gefjocht, mar Sato wurdt him oermânsk. Dan lit Sato Mitch de bylden sjen fan 'e trije kamera's dy't er sa opsteld hat dat de wrakselings fan 'e trije finzen pearkes goed te sjen binne. Wylst se him útlaitsje, litte Sato en Allison Mitch gean, om't se miene dat er nea op 'e tiid alle trije pearkes rêde kin. De ferwiten dy't Mitch himsels de rest fan syn libben meitsje sil oer de dea fan syn freonen of soan, binne it soarte wraak dêr't Sato op út is.
Dêrop ferskine Sato, dy't Mitch oanfalt, en Allison, dy't Neely, Leigh, Summer en Hobie bedriget mei in pistoal. Mitch lokket Sato yn in rubberboatsje mei de see op, om't er wit dat er dêr as âld-strânwacht yn it foardiel is. De beide mannen rûgelje al fjochtsjend oerboard en bedarje oan in koarde ûnder it boatsje. As Mitch Sato bewusteleas slacht, komt dy mei syn holle yn 'e skroef fan 'e bûtenboardmotor, dat er it bestjert. Underwilens wit oan lân Neely Allison te oermasterjen. De Amerikaanske Kustwacht komt opdaagjen en nimt mei in swier masinegewear it jacht ûnder skot dêr't Sato syn trewanten op flechtsje wolle. Alle meistanners fan Sato wurde ynrekkene en Mitch en syn freonen keare werom nei it resort fan C.J., op Oähû, om fan alle opwining te bekommen.
Grutte Priis Formule 1 fan Eastenryk 2021
Utslaggen fan de Grutte Priis Formule 1 fan Eastenryk 2021 yn Spielberg op 4 july 2021. It wie de njoggende race fan 22 races fan de Formule 1 yn 2021. Hy waard op de Red Bull Ring hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306,5 kilometer.
Filmmusical
Skiednis
Der wiene al gau hiel wat ferskillende filmmusicals, wêrûnder drama’s mar ek komeedzjes. Ein 1930 wie it publyk mear as sêd fan filmmusicals en de studio’s waarden twongen om de songen muzyk út de films te snijen dy’t doe frijjûn waarden. As foarbyld hjirby Life of the Party (1930), oarspronklik bedoeld as folsleine kleurefilm en folslein sprutsen filmmusical. Ear’t de film frijjûn wurde koe waarden de lieten lykwols ferwidere. Itselde barde by Fifty Million Frenchmen (1931) en Manhattan Parade (1932). It publyk begûn kleur al gau mei filmmusicals te assosjearjen en sa resultearre de deldong fan de musicalpopulariteit ek yn in delgong fan it brûken fan kleur.